17. ΝΟΜΟΘΕΤ. ΔΙΑΤΑΓΜΑ υπ’ αριθ. 834 της 6/24 Φεβρ. 1971 (ΦΕΚ Α΄ 41)  Περί κυρώσεως της εν Παρισίοις υπογραφείσης την 19 Ιουλ. 1967 Διεθνούς Συμφωνίας περί διαδικασίας καθιερώσεως τιμολογίων επί τακτικών αεροπορικών γραμμών.  Άρθρον 1. Κυρούται και κτάται ισχύν Νόμου η εν Παρισίοις υπογραφείσα την 19ην Ιουλίου 1967 Σύμβασις περί διαδικασίας καθιερώσεως τιμολογίων επί τακτικών αεροπορικών γραμμών, ης το κείμενον έπεται εν πρωτοτύπω εις την Αγγλικήν γλώσσαν και εν μεταφράσει εις την Ελληνικήν. ΔΙΕΘΝΗΣ ΣΥΜΦΩΝΙΑ ΠΕΡΙ ΔΙΑΔΙΚΑΣΙΑΣ ΚΑΘΙΕΡΩΣΕΩΣ ΤΙΜΟΛΟΓΙΩΝ ΕΠΙ ΤΑΚΤΙΚΩΝ ΑΕΡΟΠΟΡΙΚΩΝ ΓΡΑΜΜΩΝ Τα υπογράψαντα την παρούσαν Συμφωνίαν Κράτη. Έχοντα υπ’ όψιν ότι η καθιέρωσις τιμολογίων επί διεθνών τακτικών αεροπορικών γραμμών διέπεται ποικιλοτρόπως υπό πολυαρίθμων διμερών αεροπορικών συμφωνιών ή ουδόλως προβλέπεται μεταξύ των Κρατών. Εν τη επιθυμία των όπως αι αρχαί και διαδικασίαι δια την καθιέρωσιν των εν λόγω τιμολογίων είναι ομοιόμορφοι και οποτεδήποτε δυνατόν γίνεται χρήσις των διαδικασιών της Διεθνούς Ενώσεως Αερομεταφορέων, Συνεφώνησαν ως κατωτέρω: Άρθρον 1. Δια της παρούσης συμφωνίας: α)Καθιερούνται διατάξεις περί τιμολογίων αίτινες θα έχουν εφαρμογήν επί των διεθνών τακτικών αεροπορικών γραμμών μεταξύ δύο Κρατών Μερών της παρούσης Συμφωνίας: ι.Εις περίπτωσιν καθ’ ην τα εν λόγω Κράτη δεν συνδέονται μεταξύ των δια διμερούς συμφωνίας σχετικής προς τας εν λόγω γραμμάς, ιι.εις περίπτωσιν καθ’ ην υφίσταται ταιαύτη διμερής συμφωνία αλλά δεν περιλαμβάνει διάταξιν περί τιμολογίων. β)Αντικαθίστανται αι περί τιμολογίων διατάξεις οιασδήποτε διμερούς συμφωνίας συναφθείσης ήδη μεταξύ δυο Κρατών Μερών της παρούσης Συμφωνίας, καθ’ όλην την διάρκειαν κατά την οποίαν η τελευταία παραμένει εν ισχύϊ μεταξύ των δύο κρατών. Άρθρον 2. 1.Εις τας ακολούθους παραγράφους ο όρος «τιμολόγιον» περιλαμβάνει τας καταβληθησομένας τιμάς μεταφοράς επιβατών, αποσκευών και φορτίου και τους συνεπαγομένους όρους μεταφοράς ως και τας τιμάς και τους όρους δια τας πρακτορειακάς εξυπηρετήσεις και ετέρας βοηθητικάς τοιαύτας εξαιρέσει εν τούτοις των τιμών και όρων των εφαρμοζομένων δια την μεταφοράν ταχυδρομείου. 2.Τα εφαρμοθησόμενα υπό των αεροπορικών επιχειρήσεων ενός Μέρους τιμολόγια δια τας μεταφοράς προς ή εκ του εδάφους του ετέρου Μέρους θα καθορίζονται εις λογικά ύψη λαμβανομένων δεόντως υπ’ όψιν απάντων των σχετικών συντελεστών, συμπεριλαμβανομένων του κόστους εκμεταλλεύσεως, του ευλόγου κέρδους και των εφαρμοζομένων υπό ετέρων αεροπορικών επιχειρήσεων τιμολογίων. 3.Τα εν παραγράφω 2 του παρόντος Άρθρου αναφερόμενα τιμολόγια θα συμφωνούνται, ει δυνατόν, υπό των ενδιαφερομένων αεροπορικών επιχειρήσεων αμφοτέρων των Μερών, κατόπιν συνεννοήσεως μετά των άλλων αερ/κών επιχειρήσεων των εκμεταλλευομένων ολόκληρον ή μέρος της διαδρομής, η τοιαύτη δε συμφωνία, οποτεδήποτε δυνατόν, θα επιτυγχάνεται δια της εφαρμογής των διαδικασιών της διεθνούς Ενώσεως Αερομεταφορέων των σχετικών με την επεξεργασίαν των τιμολογίων.  4.Τα ούτω συμφωνηθέντα τιμολόγια θα υποβάλλωνται προς έγκρισιν εις τας αεροπορικάς αρχάς αμφοτέρων των Μερών τουλάχιστον ενενήκοντα (90), ημέρας προ της προβλεπομένης ημερομηνίας εφαρμογής των. Εις ειδικάς περιπτώσεις, η προθεσμία αύτη δύναται να περιορισθή κατόπιν συμφωνίας των εν λόγω αρχών. 5.Η τοιαύτη έγκρισις δύναται να παρέχηται ρητώς. Εάν εντός προθεσμίας τριάκοντα (30) ημερών από της ημερομηνίας υποβολής των συμφώνως τη παραγράφω 4 ουδεμία των αεροπορικών αρχών διετύπωσεν αντίρρησιν τα εν λόγω τιμολόγια θα θεωρούνται ως εγκριθέντα. Εις ην περίπτωσιν ήθελε περιορισθή η προθεσμία υποβολής, ως προβλέπεται υπό της παραγρ. 4, αι αεροπορικαί αρχαί δύνανται να συμφωνήσουν επί μιας βραχυτέρας των τριάκοντα (30) ημερών προθεσμίας δια την γνωστοποίησιν τυχόν αντιρρήσεως. 6.Εάν δεν καταστή δυνατή η καθιέρωσις τιμολογίου συμφώνως προς τας διατάξεις της παραργ. 3 του παρόντος Άρθρου, ή εάν, κατά την διάρκειαν της εν παραγρ. 5 μνημονευομένης προθεσμίας, αεροπορική αρχή γνωστοποίηση εις την άλλην αεροπορικήν αρχήν την αντίρρησίν της επί οιουδήποτε τιμολογίου συμφωνηθέντος κατά τας διατάξεις της παραγρ. 3 αι αεροπορικαί αρχαί των δύο Μερών κατόπιν συνεννοήσεως μετά των αεροπορικών αρχών οιουδήποτε άλλου Κράτους του οποίου την γνώμην θεωρούν χρήσιμον, θα προσπαθήσουν να καθορίσουν το τιμολόγιον δι’ αμοιβαίας συμφωνίας. 7.Εάν αι αεροπορικαί αρχαί δεν δύνανται να συμφωνήσουν επί τινος τιμολογίου υποβληθέντος αυταίς συμφώνως τη παραγρ. 4 του παρόντος Άρθρου ή επί του καθορισμού τιμολογίου τινος συμφώνως τη παραγρ. 6 του παρόντος Άρθρου,, η διαφορά θα ρυθμίζεται συμφώνως προς τας προβλεπομένας υπό της σχετικής διμερούς συμφωνίας αεροπορικών μεταφορών διατάξεις περί ρυθμίσεως διαφορών. 8.Τιμολόγιον καθορισθέν συμφώνως προς τας διατάξεις του παρόντος άρθρου θα παραμένη εν ισχύϊ μέχρι καθορισμού νέου τιμολογίου. Πλην όμως η ισχύς τιμολογίου δεν θα παρατείνεται δυνάμει της παρούσης παραγράφου πέραν των δώδεκα (12) μηνών μετά την ημερομηνίαν καθ’ ην θα είχεν άλλως λήξει. Άρθρον 3. 1.Εάν δεν υφίσταται μεταξύ των δύο Μερών, διμερής συμφωνία αεροπορικών μεταφορών, ή εάν υφίσταται διμερής συμφωνία μη περιλαμβάνουσα διατάξεις δια την ρύθμισιν των διαφορών και αναφύεται διαφορά ως η αναφερομένη εν παραρ. 7 του Άρθρου 2, τα δύο μέρη δύνανται να συμφωνήσουν όπως υποβάλουν την διαφοράν προς ρύθμισιν εις πρόσωπον ή οργανισμόν, ή, τη αιτήσει ενός εξ αυτών, δύνανται να συμφωνήσουν όπως υποβάλλουν το θέμα εις δικαστήριον εκ τριών διαιτητών. 2.Δια την σύστασιν του εν λόγω δικαστηρίου έκαστον των Μερών θα ορίζη ένα διαιτητήν εντός προθεσμίας εξήκοντα (60) ημερών από της ημερομηνίας αποδοχής υπό του ετέρου Μέρους της αιτήσεως περί διαιτησίας, ο δε τρίτος διαιτητής θα διορίζεται υπό των δύο πρώτων εντός ετέρας προθεσμίας εξήκοντα (60) ημερών από του ορισμού του  δευτέρου διαιτητού. 3.Εάν εντός των οριζομένων προθεσμιών οιονδήποτε των Μερών παραλείψη να ορίση διαιτητήν ή δεν διορισθή τρίτος διαιτητής, εκάτερον των Μερών δύναται να αιτήσηται παρά του Προέδρου του Συμβουλίου του Οργανισμού Διεθνούς Πολιτικής Αεροπορίας όπως συμπληρώση το διαιτητικόν δικαστήριον Εν τοιαύτη περιπτώσει, ο τρίτος διαιτητής δέον να είναι υπήκοος τρίτου Κράτους και να εκτελή χρέη Προέδρου του διαιτητικού δικαστηρίου.  (Μετά την σελ. 920,20) Σελ. 920,21 Τεύχος 421 –Σελ. 141 Πολυεθνείς Αεροπορικές Συμβάσεις 38.Π.α.17   377 4.Το δικαστήριον θα αποφασίζη περί της ακολουθητέας υπ’ αυτού διαδικασίας, εκτός εάν άλλως έχουν συμφωνήσει τα Μέρη. Άπασαι αι αποφάσεις του θα λαμβάνωνται δια πλειοψηφίας και θα είναι τελεσίδικοι. Άρθρον 4. Υπό την επιφύλαξιν των διατάξεων της παραγράφου 7 του άρθρου 2 και του άρθρου 3, πάσα διαφορά μεταξύ δύο ή περισσοτέρων Μερών αφορώσα εις την ερμηνείαν ή εφαρμογήν της παρούσης Συμφωνίας ήτις δεν δύναται να διευθετηθή δια της οδού των διαπραγματεύσεων θα υποβάλλεται εις διαιτησίαν τη αιτήσει ενός εξ αυτών. Εάν εντός έξ (6) μηνών από της ημερομηνίας αιτήσεως της διαιτησίας, τα Μέρη δεν δυνηθούν να συμφωνήσουν επί της οργανώσεως ης διαιτησίας οιονδήποτε εκ των Μερών δύναται να υποβάλη την διαφοράν εις το Διεθνές Δικαστήριον κατόπιν αιτήσεως, συμφώνως προς τον εσωτερικόν Κανονισμόν του Δικαστηρίου. Άρθρον 5. Η παρούσα Συμφωνία θα παραμείνη ανοικτή προς υπογραφήν υπό οιουδήποτε Κράτους Μέλους της Ευρωπαϊκής Επιτροπής Πολιτικής Αεροπορίας. Άρθρον 6. 1.Η παρούσα Συμφωνία θα υπόκειται εις επικύρωσιν ή αποδοχήν υπό των υπογραψάντων Κρατών. 2.Τα όργανα επικυρώσεως και αι γνωστοποιήσεις περί αποδοχής θα κατατίθεται παρά τω Οργανισμώ Διεθνούς Πολιτικής Αεροπορίας. Άρθρον 7. 1.Η παρούσα Συμφωνία θα τεθή εν ισχύϊ την τριακοστήν ημέραν, αφ’ ης πέντε Κράτη Μέλη της Ευρωπαϊκής Επιτροπής Πολιτικής Αεροπορίας είτε καταθέσουν τα όργανά των επικυρώσεως ή γνωστοποιήσουν αποδοχήν. 2.Δι’ έκαστον κράτος επικυρούν ή αποδεχόμενον ταύτην εκ των υστέρων θα τίθεται εν ισχύϊ την τριακοστήν ημέραν από της καταθέσεως των οργάνων επικυρώσεώς του ή της γνωστοποιήσεως αποδοχής. Άρθρον 8. 1.Η παρούσα Συμφωνία, αφ’ ης τεθή εν ισχύϊ, θα παραμένη ανοικτή δια την προσχώρησιν οιουδήποτε Κράτους Μέλους των Ηνωμένων Εθνών ή οιουδήποτε Εξειδικευμένου Οργανισμού. 2.Η προσχώρησις Κράτους θα πραγματοποιήται δια της καταθέσεως οργάνου προσχωρήσεως παρά τω Οργανισμώ Διεθνούς Πολιτικής Αεροπορίας και θα τεθή εν ισχύϊ την τριακοστήν ημέραν από της ημερομηνίας καταθέσεως. Άρθρον 9. Η παρούσα Συμφωνία δύναται να καταγγελθή υπό οιουδήποτε Μέρους δια γνωστοποιήσεως απευθυνομένης προς τον Οργανισμόν Διεθνούς Πολιτικής Αεροπορίας. Η καταγγελία θα τεθή εν ισχύϊ έν (1) έτος από της λήψεως της εν λόγω γνωστοποιήσεως.  Σελ. 920,22 Τεύχος 421 –Σελ. 142 Άρθρον 10. 1.Οιοδήποτε Μέρος δύναται, κατά τον χρόνον υπογραφής, επικυρώσεως ή αποδοχής της παρούσης Συμφωνίας ή προσχωρήσεως εις ταύτην, να δηλώση ότι δεν θεωρεί εαυτό δεσμευμένον υπό του Άρθρου 4. Τα έτερα Μέρη δεν θα δεσμεύονται υπό του εν λόγω άρθρου έναντι οιουδήποτε Μέρους το οποίον έχει διατυπώσει την τοιαύτην επιφύλαξιν. 2.Οιοδήποτε Μέρος το οποίον έχει διατυπώσει επιφύλαξιν συμφώνως τη προηγουμένη παραγράφω δύναται οποτεδήποτε να αποσύρη ταύτην κατόπιν γνωστοποιήσεως προς τον Οργανισμόν Διεθνούς Πολιτικής Αεροπορίας. Άρθρον 11. 1.Ευθύς ως η παρούσα Συμφωνία τεθή εν ισχύϊ, θα καταχωρηθή υπό του Οργανισμού Διεθνούς Πολιτικής Αεροπορίας παρά τω Γενικώ Γραμματεί των Ηνωμένων Εθνών. 2.Ο Οργανισμός Διεθνούς Πολιτικής Αεροπορίας θα διαβιβάση κεκυρωμένον αντίγραφον της παρούσης Συμφωνίας εις άπαντα τα Κράτη Μέλη των Ηνωμένων Εθνών ή των εξειδικευμένων Οργανισμών. 3.Ο Οργανισμός Διεθνούς Πολιτικής Αεροπορίας θα γνωστοποιή εις άπαντα τα Κράτη Μέλη των Ηνωμένων Εθνών των εξειδικευμένων Οργανισμών: α)Πάσαν υπογραφήν της παρούσης Συμφωνίας. β)Την κατάθεσιν οιουδήποτε οργάνου επικυρώσεως πάσαν γνωστοποίησιν αποδοχής ή παν όργανον προσχωρήσεως και ημερομηνίαν τούτων. γ)Πάσαν γνωστοποίησιν καταγγελίας. δ)Πάσαν επιφύλαξιν γνωστοποιηθείσαν συμφώνως τω άρθρω 10 και πάσαν άρσιν της τοιαύτης επιφυλάξεως. ΕΙΣ ΠΙΣΤΩΣΙΝ ΤΩΝ ΑΝΩΤΕΡΩ οι υπογεγραμμένοι δεόντως εξουσιοδοτημένοι, υπέγραψαν την παρούσαν Συμφωνίαν. ΕΓΕΝΕΤΟ εν Παρισίοις τη δεκάτην ημέραν του μηνός Ιουλίου του χιλιοστού εννεακοσιοστού εξηκοστού εβδόμου έτους, εις εν μόνον αντίτυπον, εις την Αγγλικήν, Γαλλικήν και Ισπανικήν γλώσσαν των τριών κειμένων όντων εξ ίσου αυθεντικών. Βέλγιον  (υπογραφή δυσανάγνωστος) Φινλανδία  » Γαλλία   » Ελλάς   » Ιρλανδία  » Πορτογαλία  » Ισπανία  » Ηνωμένον Βασίλειον Μεγάλης Βρετανίας και Βορείου Ιρλανδίας. (υπογραφή δυσανάγνωστος). Άρθρον 2. Η ισχύς της, κατά τα ανωτέρω, κυρουμένης Συμφωνίας άρχεται συμφώνως προς τα εν άρθρω 7 αυτής ειδικώτερον οριζόμενα.       38.Π.α.17 Πολυεθνείς Αεροπορικές Συμβάσεις   378  